《偈七首 其三》
宋代·释法演

此个物，上拄天，下拄地。皖口作眼，皖山作鼻。太平退身三步，放你诸人出气。

太平淈髿汉，事事尽经遍。如是三十年，也有人赞叹。

作者简介：释法演（？～一一○四），俗姓邓，绵州巴西（今四川绵阳）人。年三十五出家。后住蕲州，乃临济宗五祖，南岳十四世，白云端禅师法嗣。徽宗崇宁三年卒，年八十馀。事见《补禅林僧宝传》，《五灯会元》卷一九有传。今录诗十首。